Jeremy Corbyn

Jeremy Corbyn es un politico del Reyatu Unit. Il nascet 26-im de may 1949 in Chippenham e esset inter li 12-im de septembre 2015 til 4-im de april 2020  presidente del Labore Partise. Il esset excludet del  Labore Partise pro anti-semitisme, ma esset electet in li parlament del Reyatu Unit in li annu 2024 quam índependent candidate.

Personal e professional vive
Corbyn adultijat in Newport con su fratre Piers. Pos il finit li scola Adams’ Grammar School in li etá de 18 annus il laborat du annus in Jamaica por li Voluntary Service Overseas. Pos to il devenit professional functionario del sindicate National Union of Public Employees (NUPE) quel representa li por li employatos del state.

Jeremy Corbyn es maritat por li triesim vez. Su actual marita es Laura Álvarez de Mexico.

Political carriera
Jeremy Corbyn fat su political carriera in li Labore Partise.
 1974-1984 Corbyn esset membre del concilie municipal del districte Haringey in London.
 1983 Desde li annu 1983 Corbyn es membre del parlament del Reyatu Unit. Il es electet in li districte Nord-Islington in li nord de London.
 2015 Corbyn es electet quam presidente del Labore Partise li 12-im de septembre 2015 quam successor de Ed Milibrand.
 2015-2020 Jeremy Corbyn esset presidente del Labore Partise inter li 12-im de septembre 2015 til 4-im de april 2020  presidente del Labore Partise.
 2020 Pos li catastrofal resultate in li electiones parlamentari del Reyatu Unit por li Labore Partise Corbyrn esset remplazzat quam presidente del  Labore Partise. Il esset excludet ex li  Labore Partise in li annu 2020 pro anti-semitisme.
 2024 Jeremy Corbyn esset electet in li parlament del Reyatu Unit quam índependent candidate.

Politica
Corbyn es membre del levul fraction del Labore Partise e egarda se quam socialist. Il es contra li membrité del Reyatu Unit in li NATO e vole nationalisar important firmas. Il esset excludet del  Labore Partise pro anti-semitisme.

Categorie: Reyatu Unit